《赠林肖愚》
明代·陈是集

岂为冬砂学驻颜，樊笼脱却已神閒。庭前汗血非凡种，膝下兰神继舞斑。

三益斋成敦夙好，八箴书就付名山。欲将型典推先哲，咫尺龙门自可攀。

作者简介：陈是集，字虚斯（一作期），号筠似，别号双峰居士，晚曰忍辱道人。琼山（今属海南）人，一作文昌（今属海南）人。明熹宗天启元年（一六二一）举人，明思宗崇祯四年（一六三一）进士。九年（一六三六）授中书舍人，出使蜀粤诸王。既复命，被人嫁祸而入狱，会赦得免。明桂王永历元年（一六四七），郡邑多事，遁居乡里。清兵占琼，绝粒而亡。著有《南溟诗集》、《中秘稿》。